പ്രകൃതിയോട് ഇണങ്ങിയ പാതിരാമണല് വേമ്ബനാട്ടുകായലിന് വരദാനമായി കിട്ടിയ പച്ചത്തുരുത്താണ് പാതിരാമണല്. നാലുചുറ്റം വിശാലമായ കായല് സൗന്ദര്യത്തിനൊപ്പം ജൈവവൈവിധ്യത്തിെന്റ കലവറകൂടിയാണ്. മുഹമ്മ പഞ്ചായത്തിലെ 10ാം വാര്ഡിലെ ദ്വീപിലേക്ക് നൂറുകണക്കിന് സഞ്ചാരികളാണ് ദിവസവും എത്തുന്നത്. ആലപ്പുഴതണ്ണീര്മുക്കം റോഡില് കായിപ്പുറത്തുനിന്ന് ബോട്ടില് യാത്ര ചെയ്താല് പാതിരാമണലിലെത്താം.65 ഏക്കറോളം വിസ്തൃതിയില് വ്യാപിച്ചുകിടക്കുന്ന ഈ സമ്ബത്ത് അത്യപൂര്വമാണ്. അപൂര്വയിനം പക്ഷികളുടെ ആവാസകേന്ദ്രവും ഔഷധസസ്യങ്ങളടക്കം നിരവധി ചെടികളുടെയും ആവാസ സ്ഥലമാണിവിടം. ജൈവ വൈവിധ്യങ്ങളുടെ അക്ഷയഖനിയായ ഇവിടെ 160 ഇനം വൃക്ഷങ്ങളുണ്ട്. നൂറ്റാണ്ടുകള് പഴക്കമുള്ള കല്പടവുകളോടെയുള്ള അതിവിശാലമായ കുളം, ചെറുതോടുകള്, നീര്ച്ചാലുകള് തുടങ്ങിയവയാല് സമ്ബന്നമായ ദ്വീപ് ദേശാടനപ്പക്ഷികളുടെ ഇഷ്ടവാസസ്ഥലവുമാണ്. ഇടതൂര്ന്ന മരങ്ങളും അതില് പിണഞ്ഞ വള്ളികളും പിന്നിട്ട് കരിങ്കല് പാകിയ നീണ്ട വഴിയിലൂടെയുള്ള കാഴ്ചകളും കാത്തിരിപ്പുണ്ട്. കടവില്നിന്ന് ദ്വീപിന് ഉള്ളിലേക്ക് കയറുന്തോറും കാടിന് ഗാംഭീര്യം കൂടിയെന്ന് തോന്നും. മണ്ണിനു പുറത്തേക്ക് വളരുന്ന വേരുകളും കട്ടിയായി വളരുന്ന ചെടികളും. കണ്മുന്നില് മനസ്സിനെ തണുപ്പിക്കാന് വിവിധയിനം കണ്ടല്ചെടികളുമുണ്ട്.നിലച്ചുപോയ സ്വപ്നപദ്ധതി ശില്പി കാനായി കുഞ്ഞിരാമന് രൂപകല്പന ചെയ്ത പദ്ധതിയോടെയാണ് സ്വപ്നപദ്ധതികള് ആരംഭിച്ചത്. എന്നാല്, കാല് നൂറ്റാണ്ട് പിന്നിട്ടിട്ടും പ്രവര്ത്തനങ്ങള് എങ്ങുമെത്തിയില്ല. 1990ല് പതിരാമണലിെന്റ വികസനത്തിന് ഒരു പദ്ധതി തയാറായി. ഫെബ്രുവരി 18ന് അന്നത്തെ ഉപരാഷ്ട്രപതി ശങ്കര്ദയാല് ശര്മ ശിലാസ്ഥാപനം നടത്തിയെങ്കിലും പദ്ധതി മുന്നോട്ടുപോയില്ല. പിന്നീട് ഇക്കോ ടൂറിസം പദ്ധതിെയക്കുറിച്ച് മുഹമ്മ പഞ്ചായത്ത് അധികൃതര് ആലോചിക്കുകയും 2007 ജൂണില് വിശാലമായ ചര്ച്ചയും നടന്നു. ഒടുവില് 2008 നവംബര് 10ന് മുന് മുഖ്യമന്ത്രി വി.എസ്. അച്യുതാനന്ദന് ബയോപാര്ക്ക് വികസനത്തിന് തറക്കല്ലിട്ടു. അതും ഫലവത്താക്കായില്ല. പാതിരാമണല് ബയോപാര്ക്ക് വികസനമാണ് പ്രതീക്ഷയേകുന്ന പദ്ധതി. ചിത്രശലഭ പാര്ക്ക്, മത്സ്യപ്രജനന കേന്ദ്രം, അക്വേറിയം, നാച്വറല് ഹിസ്റ്ററി മ്യൂസിയം, ദ്വീപിലെ കുളങ്ങളുടെ നവീകരണം, പക്ഷിനിരീക്ഷണ കേന്ദ്രം, ചെറിയ തോടുകളിലൂടെ ഫെഡല് ബോട്ടില് യാത്ര, പൂന്തോട്ടങ്ങള്, കണ്ടല് ചെടികളുടെ സംരക്ഷിത വലയം, ടൂറിസ്റ്റ് ഇന്ഫര്മേഷന് സെന്റര് തുടങ്ങിയവയാണ് വികസനസ്വപ്നങ്ങള്. ലോക വിനോദസഞ്ചാര ഭൂപടത്തില് തന്നെ സ്ഥാനം ലഭിച്ച പാതിരാമണലില് ജൈവവിധ്യം നിലനിര്ത്തി വികസനം പൂവണിയുമെന്നാണ് എല്ലാവരുടെയും പ്രതീക്ഷ.ഓര്മയില് പഴയ തെങ്ങിന് തോപ്പ് രാജഭരണകാലത്ത് ചേര്ത്തലയിലെ ജന്മിയായിരുന്ന ജോസഫ് അന്ത്രപ്പേര് പാട്ടത്തിന് വാങ്ങി തെങ്ങുകള് ഉള്പ്പെടെ ഫലവൃക്ഷങ്ങള് പാതിരാമണലില് നട്ടതോടെയാണ് ചരിത്രം ആരംഭിക്കുന്നത്. ഇതിനൊപ്പം കൃഷിയുണ്ടായിരുന്നു. തോപ്പ് എന്ന പേരിലാണ് ഈ പ്രദേശം ആദ്യം അറിയപ്പെട്ടിരുന്നത്. 13ലധികം കുടുംബങ്ങള് 1900വരെ ദ്വീപില് താമസിച്ചിരുന്നതായും പഴമക്കാര് പറയുന്നു. പിന്നീട് ഭൂപരിഷ്കരണം നടപ്പായപ്പോള് സര്ക്കാര് ഇതിനെ മിച്ചഭൂമിയായി പ്രഖ്യാപിച്ചു. ഇടക്ക് ഒരു സ്വകാര്യകമ്ബനി ദ്വീപ് ഏറ്റെടുക്കാന് മുന്നോട്ട് വന്നപ്പോള് മുഹമ്മ പഞ്ചായത്ത് ശക്തമായ സ്വാധീനം ചെലുത്തിയാണ് ഉടമസ്ഥാവകാശം തിരിച്ചുപിടിച്ചത്. ഇതിന് പഞ്ചായത്തിന് കോടതിയെപ്പോലും സമീപിക്കേണ്ടി വന്നു.കായിപ്പുറം ബോട്ടുജെട്ടിയില്നിന്നുള്ള പാതിരാമണല് കാഴ്ചഎങ്ങനെ എത്താംസംസ്ഥാന ജലഗതാഗത വകുപ്പിെന്റ കീഴില് മുഹമ്മജെട്ടിയില്നിന്നും കുമരകം ജെട്ടിയില്നിന്നും ബോട്ട് സര്വിസുണ്ട്. മുഹമ്മ ജെട്ടിയില്നിന്ന് രാവിലെ 10.30, 11.30, 11.45 സമയത്ത് പാതിരാമണലിലേക്ക് പ്രത്യേക സര്വിസ് നടത്തുന്നുണ്ട്. മിനിമം അഞ്ചു പേരുണ്ടെങ്കില് പാതിരാമണലില് പോകാം.തിരികെ ഉച്ചക്ക് 12.15നും 2.15നും മുഹമ്മയിലേക്ക് സര്വിസുണ്ട്. കുമരകത്തുനിന്ന് രാവിലെ 11.45നാണ് സര്വിസ്. 40 രൂപയാണ് നിരക്ക്. വിനോദസഞ്ചാരികളെ ആകര്ഷിക്കാന് ആലപ്പുഴയില്നിന്നും കോട്ടയത്തുനിന്നും സര്വിസ് നടത്തുന്ന വേഗരണ്ട് എ.സി ബോട്ടിലും പാതിരാമണല് ഉള്പെടുത്തിയിട്ടുണ്ട്.